સમાજશાસ્ત્ર ધોરણ 11 એ ઉચ્ચત્તર માધ્યમિકમાં સામાજિક વિજ્ઞાનોમાં ભણાવાતો સૌથી મહત્વનો અને પાયાનો વિષય છે. અત્યારે ગુજરાત બોર્ડના નવીન પરીરૂપ પ્રમાણે જે પાઠ્યપુસ્ત તૈયાર કરવામાં આવ્યું છે તે વિદ્યાર્થીઓમાં સમાજશાસ્ત્રના અભ્યાસ ઉપરાંત સામાજિક વિજ્ઞાનોના અભ્યાસની પાયાની જરૂરિયાતોને સમજીને તૈયાર કરવામાં આવેલું છે. સમાજશાસ્ત્ર એ ઉચ્ચત્તર માધ્યમિકના વિષય તરીકે માત્ર શાળા કક્ષાએ જ નહી પરંતુ સ્નાતક અને સ્નાતકોત્તર અભ્યાસ ઉપરાંત ઉચ્ચ અભ્યાસ માટે પણ વિદ્યાર્થીને વિષયની સમજ અને અભ્યાસનું ક્ષેત્ર તથા વિષય વસ્તુ અંગે પાયાનો જ્ઞાન મેળવે તે અનુસાર ગોઠવવામાં આવ્યું છે. ગુજરાત રાજ્ય પાઠ્યપુસ્તક મંડળ દ્વારા પ્રકાશિત કરાયેલ સમાજશાસ્ત્ર ધોરણ 11 નું પાઠ્યપુસ્તક ખુબ કાળજી અને મહેનતના અંતે તૈયાર થયેલું છે. જેમાં સમાજશાસ્ત્રનું વિષય વસ્તુ, વિષયનો વિકાસ તેમજ પાયાની વિભાવના અને સંકલ્પનાઓનો સમાવેશ કરાયેલ છે. વળી, પર્યાવરણ અને સમાજ એ પ્રકરણનો સમાવેશ કરી આધુનિક વિશ્વની સમસ્યાઓ સાથે વિદ્યાર્થીઓ એકરૂપતા અને સભાનતા કેળવે તેનો પણ પ્રયત્ન કરવામાં આવે છે. આમ, એકદંરે ખુબ રસ પૂર્વક અભ્યાસ કરાય તેવું પાઠ્યપુસ્તક છે.